สายลับสี่ล้อ ซิ่งสนั่นโลก

***สายลับสี่ล้อ ซิ่งสนั่นโลก*** () เป็นภาพยนตร์แอนิเมชันแนวตลกสัญชาติอเมริกันใน ค.ศ. 2011 ผลิตโดยพิกซาร์แอนิเมชันสตูดิโอส์ ให้กับวอลต์ดิสนีย์พิกเชอรส์ เป็นภาพยนตร์ภาคต่อของ *[[4 ล้อซิ่ง...ซ่าท้าโลก]]* (ค.ศ. 2006) และเป็นภาพยนตร์ลำดับที่สองในแฟรนไชส์ ''คาร์ส'' กำกับโดยจอห์น แลสซีเตอร์ และเขียนบทโดย เบน ควีน, แลสซีเตอร์, แบรด ลูอิส และแดน โฟเกิลแมน โดยมีนักแสดงชุดเดิมอย่าง โอเวน วิลสัน, แลร์รี เดอะ เคเบิล กาย, โทนี ชาลู, กุยโด กวารอนี, บอนนี ฮันต์ และจอห์น แรตเซนเบอร์เกอร์ กลับมาพากย์เสียงบทบาทเดิมจากภาคแรก พร้อมด้วยสมาชิกใหม่อย่าง ไมเคิล เคน, เอมิลี มอร์ติเมอร์, จอห์น เทอร์เทอร์โร และเอ็ดดี อิซซาร์ด ในภาคนี้ เมเทอร์ (แลร์รี เดอะ เคเบิล กาย) ตกกระไดพลอยโจนเข้าสู่ภารกิจจารกรรมสุดอันตรายที่คุกคามทั้งชีวิตของเขาและไลท์นิง แม็คควีน (วิลสัน) ระหว่างการแข่งขันเวิลด์กรังด์ปรีซ์ ซึ่งเป็นการแข่งขันระดับนานาชาติเพื่อจัดแสดงพลังงานทางเลือกชนิดใหม่ที่มีชื่อว่า ออลลีนอล (Allinol)

การสร้างภาคต่อของ *4 ล้อซิ่ง...ซ่าท้าโลก* ประกาศครั้งแรกในเดือนเมษายน ค.ศ. 2008 โดยวางกำหนดฉายเบื้องต้นไว้ในฤดูร้อน ค.ศ. 2012 ก่อนจะถูกเลื่อนให้เร็วขึ้นเป็นฤดูร้อน ค.ศ. 2011 แลสซีเตอร์ได้รับการยืนยันให้กลับมาทำหน้าที่ผู้กำกับ ในขณะที่ลูอิสได้รับมอบหมายเป็นผู้กำกับร่วมในเดือนมิถุนายน ค.ศ. 2010 เนื้อเรื่องของภาพยนตร์ได้รับแรงบันดาลใจจากแลสซีเตอร์ขณะเดินทางไปทั่วโลกเพื่อประชาสัมพันธ์ภาพยนตร์ภาคแรก ไมเคิล จีแอคคีโน รับหน้าที่ประพันธ์ดนตรีประกอบภาพยนตร์ โดยมีศิลปินอย่าง วีเซอร์, ร็อบบี วิลเลียมส์, แบรด เพรสลีย์ และเบนาบาร์ (Bénabar) ร่วมทำเพลงประกอบ ภาพยนตร์เรื่องนี้ยังเป็นผลงานเรื่องสุดท้ายของพิกซาร์ที่ใช้ระบบซอฟต์แวร์แอนิเมชันแบบเก่าอย่าง Marionette ก่อนจะเปลี่ยนไปใช้ เปรสโต อย่างเป็นทางการใน ค.ศ. 2012 ด้วยงบประมาณสร้างประมาณ 200 ล้านดอลลาร์สหรัฐ ทำให้ *สายลับสี่ล้อ ซิ่งสนั่นโลก* เป็นหนึ่งในรายชื่อภาพยนตร์ที่ใช้ทุนสร้างสูงที่สุด

*สายลับสี่ล้อ ซิ่งสนั่นโลก* ออกฉายรอบปฐมทัศน์ที่โรงละครเอลคาปิตันในลอสแอนเจลิสเมื่อวันที่ 18 มิถุนายน ค.ศ. 2011 และเข้าฉายทั่วไปในสหรัฐเมื่อวันที่ 24 มิถุนายน ทั้งในรูปแบบ ดิสนีย์ ดิจิทัล 3ดี, ไอแมกซ์ 3ดี รวมถึงระบบสองมิติทั่วไปและไอแมกซ์ ภาพยนตร์ได้รับคำวิจารณ์ที่หลากหลายจากนักวิจารณ์ และทำรายได้ทั่วโลกกว่า 559 ล้านดอลลาร์สหรัฐ กลายเป็นภาพยนตร์ที่ทำรายได้สูงสุดเป็นอันดับที่ 10 ใน ค.ศ. 2011 และเป็นภาพยนตร์ที่ทำรายได้สูงที่สุดในแฟรนไชส์ ''คาร์ส'' ภาพยนตร์ยังได้รับการเสนอชื่อเข้าชิงรางวัลลูกโลกทองคำ สาขาภาพยนตร์แอนิเมชันยอดเยี่ยม ในรางวัลลูกโลกทองคำ ครั้งที่ 69 แต่พ่ายให้กับเรื่อง *[[การผจญภัยของตินติน]]* โดยภาคต่ออย่าง *[[สี่ล้อซิ่ง ชิงเด็ดแชมป์]]* ได้ออกฉายตามมาในวันที่ 16 มิถุนายน ค.ศ. 2017

## เนื้อเรื่องย่อ
**ไลท์นิ่ง แม็คควีน** (โอเว่น วิลสัน) และ **เมเทอร์** (แลร์รี่ เดอะ เคเบิล กาย) เดินทางสู่โตเกียวเพื่อเข้าแข่งขันรายการ เวิลด์ กรังด์ปรีซ์ ที่จัดขึ้นเป็นครั้งแรกของโลก เพื่อที่จะหารถที่วิ่งเร็วที่สุดในโลก แต่ทว่าเมเทอร์ต้องต้องปฏิบัติสุดยอดภารกิจของเขาในฐานะซูเปอร์สปายสายลับระดับโลก เมเทอร์ต้องแยกร่างระหว่างการช่วยเหลือ ไลท์นิ่ง แม็คควีน ในการแข่งขันระดับโลก และภารกิจลับสุดยอดที่มอบหมายโดย ซูเปอร์สปายสายลับขั้นเทพจากสหราชอาณาจักร **ฟินน์ แมคมิซซายล์** (ไมเคิล เคน) และสายลับฝึกหัด **ฮอลลีย์ ชิฟท์เวล** (เอมิลี่ มอร์ติเมอร์) การผจญภัยสุดระทึกของเมเทอร์ได้พาเขาไปสู่การขับรถไล่ล่าบนถนนในญี่ปุ่น และ ยุโรป ที่พ่วงท้ายมาด้วยเพื่อนๆของเขาและทั่วทั้งโลกที่เฝ้าจับตาดูอยู่ ความสนุกแบบไฮ-สปีดกับเหล่าตัวละครรถยนต์แบบใหม่ๆมากมาย ที่จะต้องพิชิตทั้งเหล่าวายร้ายและคู่แข่งในการแข่งขันระดับโลก

## อัลบั้มเพลงประกอบภาพยนตร์

ซาวด์แทรคสายลับสี่ล้อซิ่งสนั่นโลกได้รับการเปิดตัวทั้งในรูปแบบซีดีและดิจิตอลดาวน์โหลดในวันที่ 14 มิถุนายน โดย Michael Giacchino หลังจากที่ได้แต่งกับเรื่อง*[[รวมเหล่ายอดคนพิทักษ์โลก]]*, *[[ระ-ทะ-ทู-อี่ พ่อครัวตัวจี๊ด หัวใจคับโลก]]* และ *[[ปู่ซ่าบ้าพลัง]]* นอกจากนี้ยังนับเป็นครั้งแรกที่ John Giacchino ได้ทำงานร่วมกับ John Lasseter เป็นกรรมการตั้งแต่ John Lasseter ได้รับผู้อำนวยการบริหารสำหรับงวดสามเรื่องดังกล่าวทำได้โดยนักแต่งเพลง

thumb|350px|ฟินน์ แมคมิซซายล์ เมเทอร์ ไลท์นิ่ง แม็คควีน

## การตอบรับ
#### บ็อกซ์ออฟฟิศ
*สายลับสี่ล้อ ซิ่งสนั่นโลก* ทำรายได้ 191,452,396 ดอลลาร์ในสหรัฐอเมริกาและแคนาดา และ 360,400,000 ดอลลาร์ในภูมิภาคอื่น คิดรวมทั่วโลกทั้งสิ้น 551,852,396 ดอลลาร์ ซึ่งสามารถทำรายได้ทั่วโลกในช่วงเปิดตัวสุดสัปดาห์ที่ 109.0 ล้านดอลลาร์ โดยได้รับการจารึกว่าเป็นการเปิดตัวสุดสัปดาห์ครั้งใหญ่ที่สุดสำหรับภาพยนตร์แอนิเมชัน โดยรวมแล้วถือว่า *สายลับสี่ล้อ ซิ่งสนั่นโลก* ได้เป็นภาพยนตร์พิกซาร์ ที่สามารถทำผลงานทางบ็อกซ์ออฟฟิศเป็นอันดับหก จากที่ได้เปิดตัวไปทั้งหมดสิบสองรายการ

#### คำวิจารณ์
สำหรับเสียงวิจารณ์ เมื่อเข้าฉายแล้ว กระแสวิจารณ์โดยมากมักเป็นไปในทางลบ โดยแฟนๆส่วนใหญ่มักเห็นว่า แม้ภาพยนตร์จะรายได้ยอดเยี่ยมและพยายามให้แง่คิด ที่เสมือนกับว่าต้องการบอกว่า ไม่ว่าเพื่อนจะสร้างเรื่องยุ่งให้เกิดขึ้นมากน้อยเพียงไร แต่เพื่อนก็พร้อมที่จะอยู่เคียงข้างเสมอในเวลาที่ต้องการและต้องการให้สื่อถึงการประหยัดพลังงาน แต่ก็ยังไม่เพียงพอที่จะให้กลายเป็นภาพยนตร์ที่น่าจดจำของประเด็นนี้ในระดับหนึ่ง อีกทั้งยังโดนวิจารณ์อย่างยับถึงความซับซ้อนของบท บทดูเป็นผู้ใหญ่มากเกินไปและถูกแทนที่ด้วยฉากแอ๊กชั้นมากจนเกินไป

## การเปิดตัว
ในช่วงฤดูร้อน ค.ศ. 2008 จอห์น ลาสซีเตอร์ ได้ประกาศถึง *Cars 2* ว่าจะได้รับการพัฒนาและได้รับการเปิดตัวในฤดูร้อน ค.ศ. 2011 ซึ่งเป็นหนึ่งปีก่อนที่เดิมกำหนดไว้ที่ ค.ศ. 2012  โดยวันเปิดตัวในสหรัฐอเมริกาได้รับการยืนยันในภายหลังว่าเป็นวันที่ 24 มิถุนายน ค.ศ. 2011 และวันเปิดตัวในสหราชอาณาจักรได้กำหนดไว้ในวันที่ 22 กรกฎาคม ค.ศ. 2011  ซึ่งการจัดฉายรอบปฐมทัศน์ครั้งแรกในโลก จัดขึ้นที่ เอลกาปิแทนเธียเตอร์ เมื่อวันที่ 18 มิถุนายน ค.ศ. 2011 

## วิดีโอเกม
วิดีโอเกมที่อิงภาพยนตร์ได้รับการพัฒนาโดย แอวาแลนช์ซอฟต์แวร์ และจัดจำหน่ายโดย Disney Interactive Studios สำหรับระบบ Playstation 3 , Xbox 360 , Wii , PC และ Nintendo DS ในวันที่ 21 มิถุนายน ค.ศ. 2011  สำหรับเวอร์ชัน Playstation 3 ได้รับการเปิดเผยว่าสามารถรองรับรูปแบบการเล่น 3 มิติ ได้

## อ้างอิง

## แหล่งข้อมูลอื่น
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อเมริกันที่ออกฉายในปี พ.ศ. 2554
หมวดหมู่:ภาพยนตร์รถแข่ง
หมวดหมู่:ภาพยนตร์แอนิเมชัน
หมวดหมู่:ภาพยนตร์โดยพิกซาร์
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในประเทศอิตาลี
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์สิ่งแวดล้อม
หมวดหมู่:ภาพยนตร์ตลกโลดโผนอเมริกัน
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:ภาพยนตร์แอนิเมชันที่มีฉากในลอนดอน